section_heading: Budućnost
paragraph_text: Tu-160 je predviđen za modernizaciju već početkom 1990-tih, no nakon raspada SSSR-a ta modernizacija je u više navrata odgađana i još danas nije dovršena. Modernizirani bombarder bi se zvao Tu-160M, a dobio bi u potpunosti novu elektroniku, nove radare i poboljšane motore NK-74. Potkraj 2000-tih, prvi Tu-160 je konačno moderniziran na Tu-160M standard, no ta modernizacija nije ni približno ekstenzivna kao što je bila predviđena 1990-tih. Modernizirani Tu-160M zrakoplovi dobili su samo mogućnost nošenja novih krstarećih raketa, a velika većina elektronike, radari, motori i ostale komponente su iste kao i kod prvotnih Tu-160 inačica.